open-index/open-wikipedia-markdown huggingface dataset:
ფეხბურთი ალბანეთში

**ფეხბურთი** ალბანეთში ყველაზე პოპულარული სპორტის სახეობაა. იმართება ალბანეთის ფეხბურთის ფედერაციის მიერ.
ფეხბურთი ალბანეთში მეოცე საუკუნეში გამოჩნდა. პირველი შეხვედრა შედგა სტუდენტებსა და ქრისტიან მისიონერებს შორის, შკოდერში. თამაშის პოპულარობა თანდათან გაიზარდა და 1919 წელს დაარსდა პირველი ალბანური საფეხბურთო კლუბი „ვლაზნია“. 1920 წელს დაარსდა საფეხბურთო კლუბი „ტირანა“.  ამის შემდეგ ფეხბურთმა სხვა ქალაქებშიც დაიწყო გავრცელება და 1930 წლის 6 ივნისს ალბანეთის ფეხბურთის ასოციაცია შეიქმნა. ასოციაცია 1932 წელს გახდა ფიფა-ს წევრი და ქვეყანაში ფეხბურთის მმართველ მთავარ ორგანოდ იქცა. 1954 წელს იყო უეფა-ს დამფუძნებელი წევრი. ეროვნული ჩემპიონატის ჩატარება 1930 წელს დაიწყო, მასში მონაწილეობას იღებდა 6 გუნდი. პირველ ეროვნულ ჩემპიონატში გამარჯვება საფეხბურთო კლუბმა „ტირანამ“ მოიპოვა. მეორე მსოფლიო ომის შემდეგ ქვეყანაში ფეხბურთმა უფრო მეტი ცნობადობა მოიპოვა და შეიქმნა ინსტიტუციების მიერ მართული კლუბები, „პარტიზანი ტირანა“ (1946) და „დინამო ტირანა“ (1950) (იმართებოდნენ თავდაცვის სამინისტროსა და შინაგან საქმეთა სამინისტროს მიერ). 

## სისტემა
ქვეყანაში არსებობს 4 საფეხბურთო საფეხური, პირველია ალბანეთის საფეხბურთო სუპერლიგა რომელიც ქვეყნის მთავარი ჩემპიონატია, მის შემდეგ მოდის რანგით მეორე, ალბანეთის პირველი დივიზიონი, ხოლო შემდეგ რანგით მესამე ალბანეთის მეორე დივიზიონი. უმაღლესი ლიგის გამარჯვებული ხვდება უეფა-ს ჩემპიონთა ლიგაზე, ხოლო მეორე და მესამე ადგილოსნები უეფა-ს ევროპა ლიგაზე. ჩემპიონატი ყველაზე მეტჯერ მოგებული აქვს საფეხბურთო კლუბ „ტირანას“, რომელმაც ეს 24-ჯერ მოახერხა.

## სათასო შეჯიბრება
ალბანეთის საფეხბურთო თასი არის ქვეყნის მთავარი სათასო შეჯიბრება რომელიც 1939 წელს შეიქმნა. იმ შემთხვევაში თუ თასის გამარჯვებულმა ეროვნული ლიგიდან ვერ მოახერხა ევროტურნირების საგზურის მოპოვება, თასის მოგების შემთხვევაში იღებს საგზურს უეფა-ს ევროპა ლიგაზე. თასი ყველაზე მეტჯერ მოგებული აქვს „პარტიზანი ტირანას“, რომელმაც ეს 15-ჯერ მოახერხა.

ალბანეთის სუპერთასი 1989 წელს შეიქმნა, ეს არის ერთშეხვედრიანი სათასო გათამაშება რომელიც სეზონის დასაწყისში იმართება და მასში ერთმანეთს წინა სეზონის ჩემპიონატისა და თასის გამარჯვებულები უპირისპირდებიან. თასი ყველაზე მეტჯერ მოგებული აქვს „ტირანას“, რომელმაც ეს 9-ჯერ მოახერხა.

## ალბანეთის ეროვნული საფეხბურთო ნაკრები
1934 წელს ალბანეთი მიწვეული იყო მსოფლიო ჩემპიონატზე, მაგრამ ნაკრებს ტურნირზე მონაწილეობა არ მიუღია. ნაკრები წარმოადგენს ალბანეთს საერთაშორისო დონეზე 1946 წლიდან. 1946 წელს ნაკრებმა მოიგო ბალკანეთის თასი, მაგრამ არ მიუღია მონაწილეობა უეფა-ს და ფიფა-ს ეგიდით გამართულ დიდ საერთაშორისო ტურნირებზე, მანამ, სანამ 2015 წელს არ მიაღწია წარმატებას და არ მოიპოვა ევრო 2016-ზე მონაწილეობის უფლება. ნაკრების ყველაზე წარმატებულ მოთამაშედ ითვლებას ტომას სტრაკოშა, რომელიც ამჟამად „ლაციოს“ რიგებში გამოდის. 2020 წელს ალბანეთის ნაკრებმა მოიგო უეფა-ს ერთა ლიგის C დივიზიონი და გადავიდა B დივიზიონში.

## რესურსები ინტერნეტში
* League321

## სქოლიო
კატეგორია:სპორტი ალბანეთში სახეობის მიხედვით
კატეგორია:ალბანეთის ფეხბურთი
ლოტაი ცერინგი

**ლოტაი ცერინგი** (დ. 10 მაისი, 1969) — ბჰუტანელი პოლიტიკოსი. ბჰუტანის პრემიერ-მინისტრი 2018 წლის 7 ნოემბრიდან. 2018 წლის 14 მაისიდან არის ბჰუტანის ერთიანი პარტიის პრეზიდენტი. 2018 წლის 31 მაისიდან ბჰუტანის ეროვნული ასამბლეის წევრი.

## რესურსები ინტერნეტში
* ლოტაი ცერინგი ბჰუტანის ეროვნული ასამბლეის საიტზე 

კატეგორია:ბჰუტანის პრემიერ-მინისტრები
კატეგორია:ცოცხალი ადამიანები
The Geographical Journal

***The Geographical Journal*** — სამეფო გეოგრაფიული საზოგადოების ყოველკვარტალური რეცენზირებული აკადემიური ჟურნალი. გამოქვეყნებული სტატიები ეხება გეოგრაფიის ყველა ასპექტს. ის ასევე გამოსცემს კომენტარებს და ნარკვევებს. 2001 წლიდან „*The Geographical Journal“* გამოიცემოდა Wiley-Blackwel-თან თანამშრომლობით. ჟურნალი დაარსდა 1831 წელს სახელწოდებით „*Journal of the Royal Geographical Society of London*“. 2000 წლამდე *The Geographical Journal* საზოგადოების სიახლეებთან ერთად გამოსცემდა სტატიებს და ის აგრძელებს საერთო კრებისა და პრეზიდენტის მიმართვის შედეგების გამოქვეყნებას სექტემბრის ნომერში.

## რესურსები ინტერნეტში 
* 
* ზოგიერთი გამოცემა HathiTrust-ზე — სრული ტექსტი.

## სქოლიო 
კატეგორია:გეოგრაფიული ჟურნალები
კატეგორია:სამეფო გეოგრაფიული საზოგადოება
კატეგორია:XIX საუკუნეში დაარსებულები
იოვან დუჩიჩი

**იოვან დუჩიჩი** ( / Jovan Dučić; დ. 16 თებერვალი. 1871, ტრებინიე, ოსმალეთის იმპერია — გ. 7 აპრილი, 1943, გერი, აშშ ) — სერბული წარმოშობის ბოსნია და ჰერცეგოვინელი პოეტი, დიპლომატი და აკადემიკოსი.

ის არის ერთ-ერთი ყველაზე გავლენიანი სერბი ტექსტების მწერალი და მოდერნისტი პოეტი. დუჩიჩის პირველი ლექსების კრებული გამოიცა მოსტარში 1901 წელს, ხოლო მეორე კრებული 1908 წელს ბელგრადში. ის ხშირად წერდა პროზასაც და შექმნილი აქვს რამდენიმე ლიტერატურული ესე, მწერალთა შემოქმედების მიმოხივა, წერილები შვეიცარიელი, ბერძენი და ესპანელი მწერლებისგან. მან დაწერა წიგნი *Blago cara Radovana*, რომელიც მის ყველაზე ცნობილ პროზაულ ნაწარმოებს წარმოადგენს.

დუჩიჩი არის *Narodna Odbrana*-ს, ნაციონალისტური არასამთავრობო ორგანიზაციის დამაარსებელი, რომელიც სერბეთის სამეფოში ფუნქციონირებდა. ის ასევე იყო სერბეთის სამეფო აკადემიის (დღევანდელი სერბეთის მეცნიერებისა და ხელოვნების აკადემია) წევრი.

## ადრეული წლები
იოვან დუჩიჩი დაიბადა ტრებინიეში, 1871 წლის 16 თებერვალს. ეს ადგილი იმ პერიოდში ბოსნიის ვილაიეთის, ოსმალეთის იმპერიის შემადგენლობაში შედიოდა.

ტრებინიეში ის სწავლობდა დაწყებით სკოლაში, მოგვიანებით კი გადავიდა მოსტარის ერთ-ერთ საშუალო სკოლაში. მოგვიანებით მან მასწავლებლობის კურსი გაიარა სომბორში. მოსტარში დაბრუნებამდე იოვანი რამდენიმე ქალაქის სკოლაში მუშაოდა მასწავლებლად. მოსტარში დაბრუნებისას მან დააარსა (სვეტოზარ ჩოროვიჩსა და ალექსა შანტიჩთან ერთად) ლიტერატურული ჟურნალი Zora (განთიადი). 

დუჩიჩის ღიად გამოხატულმა პატრიოტიზმმა ხელისუფლებასა და იოვანს შორის სირთულეები წარმოქმნა: ამ დროს ბოსნია და ჰერცეგოვინა დე ფაქტო გაერთიანებული იყო ავსტრია-უნგრეთის იმპერიაში და სწავლის გასაგრძელებლად დუჩიჩს საზღვარგარეთ წასვლა და, ძირითადად ჟენევასა და პარიზში ცხოვრება მოუწია. მან ჟენევის უნივერსიტეტის იურიდიული ფაკულტეტი დაასრულა და უკან დაბრუნების შემდეგ სერბეთის დიპლომატიურ სამსახურში წავიდა. მიუხედავად იმისა, რომ დუჩიჩი იუგოსლავიის შექმნის იდეას ეწინააღმდეგებოდა, ის ახლად შექმნილი სახელმწიფოს პირველი ელჩი გახდა რუმინეთის სამეფოში (1937 წელს). მას ამ თანამდებობაზე ჰქონდა გამორჩეული დიპლომატიური კარიერა და დამატებით მსახურობდა: სტამბოლში, სოფიაში, რომში, ათენში, კაიროში, მადრიდსა და ლისაბონში.

ის გარდაიცვალა 1943 წლის 7 აპრილს. მისი პანაშვიდი გაიმართა წმინდა საბას სახელობის სერბული მართლმადიდებელი ეკლესიის ეზოში გერიში, ხოლო დაკრძალეს წმინდა საბას სახელობის სერბულ მართლმადიდებელ ეკლესიაში ლიბერთიუილში, ინდიანაში. ანდერძის მიხედვით, დუჩიჩს სურდა, რომ თავის მშობლიურ ქალაქში, ტრებინიეში დაკრძალულიყო. მისი საბოლოო სურვილი აასრულეს და 2000 წლის 22 ოქტომბერს ახლად აშენებულ ჰერცეგოვაჩკა გრაჩანიცას მონასტერში დაკრძალეს.

იოვან დუჩიჩის სახელობის პრემია გაიცემა პოეზიაში და ის ყოველწლიურად გაიცემა „დუჩიჩის ღამის“ მანიფესტის დროს.

ის აირჩიეს პარნასოსის ლიტერატურული საზოგადოების წევრად.

## ლიტერატურა
* Jovan Skerlić, *Istorija nove srpske književnosi* (Belgrade, 1921) pages 456–458.

## რესურსები ინტერნეტში
* შემოქმედება
* თარგმანები
* იოვან დუჩიჩი
## სქოლიო
კატეგორია:დაბადებული 16 თებერვალი
კატეგორია:სერბი პოეტები
კატეგორია:დაბადებული 1871
კატეგორია:გარდაცვლილი 7 აპრილი
კატეგორია:გარდაცვლილი 1943
კატეგორია:XIX საუკუნის პოეტები
კატეგორია:XX საუკუნის პოეტები
კატეგორია:ბოსნიელი მწერლები
კატეგორია:მწერლები ანბანის მიხედვით
კასას-ალტასი

**კასას-ალტასი** () — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის რინკონ-დე-ადემუსის კომარკის შემადგენლობაში.  ფართობი — 15,9 კმ². მოსახლეობა — 131 კაცი (2020 წ.).

## იხილეთ აგრეთვე
* ვალენსიის მუნიციპალიტეტები

## რესურსები ინტერნეტში
* კასას-ალტასის მუნიციპალიტეტის ოფიციალური საიტი

## სქოლიო
კატეგორია:ვალენსიის მუნიციპალიტეტები
ოსვალდ მოსლი

**სერ ოსვალდ ერნალდ მოსლი, მე-6 ბარონეტი** () (დ. 16 ნოემბერი, 1896 — გ. 3 დეკემბერი, 1980) — ბრიტანელი პოლიტიკოსი, რომელმაც პოპულარობა მოიპოვა 1920-იანებში, როგორც პარლამენტის წევრმა და მოგვიანებით 1930-იანებში, მეინსტრიმული პოლიტიკით იმედგაცრუებული, ბრიტანულ ფაშისტთა კავშირს ჩაუდგა სათავეში. მოსლი არ იყო რაინდი, მაგრამ ის იყო მე-6 ბარონეტი — წოდება, რომელიც მის ოჯახში საუკუნეზე მეტი არსებობდა და რომელიც მამის გარდაცვალების შემდეგ 1928 წლის 21 სექტემბერს მიიღო.

პირველ მსოფლიო ომში მსახურობის შემდეგ, მოსლი იყო პარლამენტის ერთ-ერთი ახალგაზრდა წევრი, რომელიც წარმოადგენდა ჰაროს ოლქს 1918 წლიდან 1924 წლამდე, პირველად როგორც კონსერვატიული, შემდეგ კი დამოუკიდებელი კანდიდატი, სანამ ლეიბორისტული პარტიის წევრი გახდებოდა. 1924 წლის საყოველთაო არჩევნებზე ის კენჭს იყრიდა ბირმინგემ ლედივუდის ოლქისთვის მომავალ პრემიერმინისტრ ნევილ ჩემბერლენის წინააღმდეგ, რომელმაც 100 ხმით სძლია მას.

1926 წლის არჩევნებზე მოსლი დაბრუნდა პარლამენტში როგორც სმეთიკის ლეიბორისტი დეპუტატი და 1929-1931 წლის ლეიბორისტულ მთავრობაში მსახურობდა ლანკასტერის საჰერცოგოს კანცლერად. ის ითვლებოდა სავარაუდო ლეიბორისტ პრემიერმინისტრად, მაგრამ მიატოვა პარტია მთავრობის უმუშევრობის პოლიტიკასთან შეუსაბამობის გამო. 1931 წელს საყოველთაო არჩევნებზე არჩია არ დაეცვა სმეთიკის საარჩევნო ოლქი და ნაცვლად ამისა წარუმატებლად კენჭი იყარა სტოკ-ონ-ტრენტის ოლქში. 1932 წელს მოსლის ახალი პარტია გადაიქცა ბრიტანულ ფაშისტთა კავშირად.

მოსლი დააკავეს 1940 წლის მაისში და მოხდა მისი ინტერნირება, ხოლო ბრიტანული ფაშისტთა კავშირი აიკრძალა. ის გაათავისუფლეს 1943 წელს. მეორე მსოფლიო ომის შემდეგ მოსლიმ დააფუძნა კავშირის მოძრაობა და ეცადა პარლამენტში მოხვედრას, თუმცა ძალიან მცირე რაოდენობის ხმები მიიღო. ფაშიზმთან ასოცირების გამო პოლიტიკურად დისკრედიტებული, 1951 წელს საზღვარგარეთ გადასახლდა და დარჩენილი ცხოვრების დიდი ნაწილი პარიზში გაატარა. გერმანულ რაიხის პარტიასთან, ახალგაზრდა ევროპასა და იტალიის სოციალურ მოძრაობასთან ერთად 1962 წლის მარტში ვენეციაში მან დააარსა ახალი ულტრამემარჯვენე ინტერნაციონალი, ევროპის ნაციონალური პარტია. 

## ლიტერატურა 
* 
* 
* 
* 

* 
* 
* 
*
* 
* 
* 

## სქოლიო 
კატეგორია:დაბადებული 1896
კატეგორია:გარდაცვლილი 1980
კატეგორია:ბრიტანელი პოლიტიკოსები
კატეგორია:ანტისემიტიზმი
კატეგორია:ანტიმასონობა
კატეგორია:ინგლისელი ანტი-კომუნისტები
კატეგორია:პან-ევროპული ნაციონალიზმი
კატეგორია:რასიზმი გაერთიანებულ სამეფოში
ერიკ გარსია

**ერიკ გარსია მარტრეტი** (დ. 9 იანვარი, 2001) — ესპანელი ფეხბურთელი, პოზიციით – ცენტრალური მცველი, კატალონიური „ბარსელონისა“ და ესპანეთის ეროვნული საფეხბურთო ნაკრების წევრი. 2017–2021 წლებში იცავდა „მანჩესტერ სიტის“ ღირსებას. 

## ტიტულები
 **მანჩესტერ სიტი**:(4)
***პრემიერ ლიგა** (1): 2020–21
***ინგლისის ლიგის თასი** (2):  2019–20, 2020–21
***ინგლისის სუპერთასი** (1): 2019
* **უეფა-ს ჩემპიონთა ლიგის** *ფინალისტი*: 2020–21

 **ბარსელონა**:(6)
* **ლა ლიგა** (2): 2022–23, 2024–25
* **ესპანეთის თასი** (1): 2024–25
* **ესპანეთის სუპერთასი** (3): 2022–23, 2024–2, 2025–26

## რესურსები ინტერნეტში
* 

კატეგორია:დაბადებული 9 იანვარი
კატეგორია:დაბადებული 2001
კატეგორია:ესპანელი ფეხბურთელები
კატეგორია:მანჩესტერ სიტის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:ჟირონის ფეხბურთელები
კატეგორია:ბარსელონის ფეხბურთელები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
კატეგორია:ოლიმპიური თამაშების ოქროს მედალოსნები
ბოლესლავ ლიმანოვსკი

**ბოლესლავ ლიმანოვსკი** (; დ. 18 ოქტომბერი, 1835 – გ. 15 თებერვალი, 1935) — პოლონელი პოლიტიკოსი, ჟურნალისტი და ისტორიკოსი, აგარიანიზმის იდეის დამცველი. ის იყო ერთ-ერთი პირველი ვინც პოლონეთში სოციალისტური იდეები გაავრცელა. 1922-1935 წლებში იყო პოლონეთის რესპუბლიკის სენატის წევრი.

## პოლიტიკური აქტივიზმი
ლიმანოვსკიმ პოლიტიკური აქტივობა ვილნიუსში სწავლის პერიოდში დაიწყო და თავისი პატრიოტული იდეების გამო 1861 წელს რუსულმა პოლიციამ დააკავა. მან ვერ მიიღო მონაწილეობა 1863 წლის იანვრის აჯანყებაში რადგან ამ პერიოდში პატიმრობაში იმყოფებოდა. 1867 წელს გაათავისუფლეს ციხიდან და ამის შემდეგ ის ლვოვში გადავიდა. ლვოვში ის ჟურნალისტად მუშაობდა და ერთი წლის მანძილზე იყო პროფესორ რუდოლფ გიუნსბერგის მდივანი. 1878 წელს წავიდა ემიგრაციაში და დასახლდა შვეიცარიაში. შვეიცარიაში მოღვაწეობის პერიოდში სტანისლავ მენდელსონთან, კ. დლუსკისთან და კ. ჰილდტთან ერთად დააფუძნა პირველი პოლონური სოციალისტური გაზეთი „Równość“ („თანასწორობა“). ლიმანოვსკი იყო „Stowarzyszenie Socjalistyczne Lud Polski“-ის (პოლონელი ხალხის სოციალისტური ასოციაცია) დამფუძნებელი. ორგანიზაციის მიზანი იყო პოლონეთის დამოუკიდებლობისთვის ბრძოლა და სოციალისტური იდეების გავრცელება. ლიმანოვსკის ურთირეთობა ჰქონდა ფრიდრიხ ენგელსთან რომელიც მის იდეებს მხარს უჭერდა.

1892 წლის ნოემბერში პარიზში გაიმართა პოლონელი სოციალისტების შეხვედრა. ლიმანოვსკი როოგრც უხუცესი წევრი ხელმძღვანელობდა შეხვედრას. ის იყო პოლონეთის სოციალისტური პარტიის ერთ-ერთი დამფუძნებელი წევრი. პარტიის გაყოფის შემდეგ მხარს დაუჭირა იუზეფ პილსუდსკის „პოლონეთის სოციალუსტურ პარტიას – რევოლუციურ ფრაქციას“.

## დამოუკიდებელი პოლონეთის სენატის წევრი
1922 წელს არჩეული იქნა დამოუკიდებელი პოლონეთის სენატის წევრად. მაისის გადატრიალების შემდეგ ლიმანოვსკი აქტიურად უჭერდა მხარს დემოკრატიას და ეწინააღმდეგებოდა სამხედრო გადატრიალების შედეგად ხელისუფლებაში მოსულ მთავრობას. ასაკის მიუხედავად მან გააგრძელა პოლიტიკური მოღვაწეობა და იყო სენატის წევრი გარდაცვალებამდე. გარდაიცვალა 1935 წელს, 99 წლის ასაკში.

## ლიტერატურა
* Janusz Sztumski, Bolesław Limanowski — życie i twórczość, w: Bolesław Limanowski, Socjalizm jako konieczny objaw dziejowego rozwoju, Warszawa 1989 ISBN 83-05-11944-0.
* J. Krzesławski, Bolesław Limanowski, w: „Kronika Ruchu Rewolucyjnego w Polsce“, nr 1 z 1935
* J. Kurczewska, Naród w socjologii i ideologii polskiej. Analiza porównawcza wybranych koncepcji z przełomu XIX i XX wieku, PWN, Warszawa 1979.

## სქოლიო
კატეგორია:პოლონელი ისტორიკოსები
კატეგორია:პოლონელი პოლიტიკოსები
ბულბუენტე

**ბულბუენტე** (, ) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-ბორხის კომარკის შემადგენლობაში.  ფართობი — 25,442921 კმ². მოსახლეობა — 220 კაცი (2020 წ.).

## იხილეთ აგრეთვე
* სარაგოსის მუნიციპალიტეტები

## რესურსები ინტერნეტში
* ბულბუენტეს მუნიციპალიტეტის ოფიციალური საიტი
* Gran Enciclopedia Aragonesa - ბულბუენტე 

## სქოლიო
კატეგორია:სარაგოსის მუნიციპალიტეტები
მტირალა არყი

**მტირალა არყი**, () — მცენარე არყისებრთა ოჯახისა. 20–25 მეტრამდე სიმაღლის, საშუალო ზომის ხეა. აქვს მეტ-ნაკლებად სწორი, ზოგჯერ ფერდობისაკენ ქვევით გადახრილი ღერო. სანაყოფე ტოტების ფოთლები კვერცხის ან რომბის ფორმისაა, სიგრძეში 4–8 სმ, სიგანეში 3–5 სმ. ფესვთანური და ამონაყარი ყლორტების ფოთლები ფართოკვერცხისებრია. ქერქი ახალგაზრდა ღეროზე თითქმის თეთრია, უფრო ხნიერზე — მოშავო-მორუხო ფერისა. ყვავის აპრილ-მაისში, ნაყოფმსხმოიარობს ივლის-აგვისტოში. იზრდება ტყის ზედა და შუა სარტყლებში, აგრეთვე სუბალპურ ტყეებში 2100 მეტრამდე. გავრცელებულია კავკასიაში, ევროპაში, ციმბირში, შორეულ აღმოსავლეთსა და აღმოსავლეთ აზიაში. გვხვდება თითქმის მთელ საქართველოში. იზრდება კლდიან და ქვიან ადგილებში, ჩამონაზვავებზე, გაკაფულ ადგილებში.

## გალერეა 

ფაილი:Betula pendula DSC00562.JPG|ფოთლები
ფაილი:Betula pendula in Sedovo 1.jpg|ყვავილედები
ფაილი:20191119Betula pendula3.jpg|ტანი
ფაილი:Illustration Betula pendula0.jpg|ბოტანიკური ილუსტრაცია

## იხილეთ აგრეთვე
* საქართველოს ფლორა
* საქართველოს ტყეები

## სქოლიო 
კატეგორია:არყი
მედვედევის არყი

**მედვედევის არყი** () — მცენარე არყისებრთა ოჯახისა. 5–10 მეტრის სიმაღლის დაბალი ტანის ხეა. ქერქი ღეროს შუა ნაწილში და მსხვილ ტოტებზე ღია მოვარდისფრო-რუხი ან ღია ყავისფერია. აქვს დიდი ზომის, 3,5–12 სმ სიგრძისა და 3,5–9 სმ სიგანის ფოთლები, მომრგვალოკვერცხისებური ფორმის, კიდეზე ფართო და მოკლე ხერხკბილა. ქვემოდან ძარღვების გაყოლებით შებუსულია. ყვავის მაის-ივნისში, ნაყოფმსხმოიარობს სექტემბერში. კავკასიის ენდემური მცენარეა. საქართველოში გვხვდება გურიასა და აჭარაში. ვრცელდება 1900–2250 მეტრ სიმაღლემდე. ძლიერ მომთხოვნია ატმოსფერული ტენის მიმართ, თუმცა არ უყვარს ნესტიანი და დაჭაობებული ნიადაგები.

## გალერეა 

ფაილი:Betula medwediewii JPG1b.jpg|ფოთლები და ყვავილედები
ფაილი:Betula medwediewii Brzoza Medwediewa 2019-05-19 05.jpg|ყვავილედები
ფაილი:Betula medwediewii in Hackfalls Arboretum (1).jpg|ტანი

## იხილეთ აგრეთვე
* საქართველოს ფლორა
* საქართველოს ტყეები

## სქოლიო 
კატეგორია:არყი
მილოშ ცრნიანსკი

**მილოშ ცრნიანსკი** ( / Miloš Crnjanski; დ. 16 ოქტომბერი, 1893, ჩონგრადი — გ. 30 ნოემბერი, 1977, ბელგრადი) — სერბი მწერალი და პოეტი, ექსპრესიონიზმის მიმდევარი. ის  ასევე იყო დიპლომატი და ჟურნალისტი.

## ბიოგრაფია
მილოშ ცრნიანსკი დაიბადა ჩონგრადში, ავსტრია-უნგრეთის იმპერიაში (თანამედროვე უნგრეთი), ღარიბთა ოჯახში, რომლებიც მოგვიანებით ტემეშვარში (თანამედროვე ტიმიშოარა, რუმინეთი). დაწყებითი სკოლა მან პანჩევოში დაასრულა, ხოლო გრამატიკის სკოლაში ტიმიშოარაში სწავლობდა. ამის დასრულების შემდეგ დაიწყო სწავლა რიეკას საექსპორტო აკადემიაში 1912 წელს, ამავე წლის შემოდგომაზე კი ცრნიანსკიმ მათემატიკისა და ფილოსოფიის შესწავლა დაიწყო ვენაში.  ის ვენაში, ჯარისკაცების საავადმყოფოში გადაიყვანეს, მაგრამ ომის მიწურულს იტალიის ფრონტზე გაამწესეს. ომის შემდეგ ცრნიანსკიმ დაიწყო ედარებადი ლიტერატურის შესწავლა ბელგრადის სახელმწიფო უნივერსიტეტში.

[thumb|მარცხნივ|ცრნიანსკი და იუგოსლავიის საელჩოს წევრები [რომი|რომში, 1939 წელი]]
1922 წელს ფილოსოფიის ფაკულტეტის დასრულების შემდეგ

მილოშ ცრნიანსკი მეცნიერებისა და საზოგადოების მიერ სერბული ლიტერატურის კლასიკოსად ითვლება.

## შემოქმდება
კრინანსკის პირველ წიგნებში გადმოცემული იყო ის, რომ ომს არანაირი შედეგი არ მოაქვს. მან საფუძველი ჩაუყარა ადრეულ ავანგარდისტულ მოძრაობას სერბულ ლიტერატურაში, ამის მაგალითია მილოშის მიერ 1920 წელს შექმნილი „სუმატრას განმარტება“ ().

მისი ნამუშევრების ნაწილი თავად ავტორმა გაანადგურა, ხოლო რომანის, „დონ კიხოტის ვაჟის“ ხელნაწერები სტამბაში დასაბეჭდად გაგზავნის შემდეგ დაიკარგა. ამბობენ, რომ მისი ზოგიერთი ნამუშევარი ლონდონში მოიპარეს. მან ასევე დაწერა მრავალი ესე, სტატია და სხვა სახის ტექსტი.

მისი მიგრაციები ითარგმნა ინგლისურ ენაზე (Harvill 1994, ), სადაც ავტორის სახელი წერია როგორც მილოს ტსერნიანსკი (). თეატრის შესახებ ცრნიანსკიმ დაახლოებით 40-მდე ნაწარმოები შექმნა. მან ასევე დააარსა გაზეთი *Putevi* (1922) მარკო რისტიჩთან ერთად და პოლიტიკური გაზეთი * Ideje* (1934). მილოშმა ასევე გამოაქვეყნა ორი წიგნი აღმოსავლეთ ერების პოეზიის ანთოლოგიაზე.

## რესურსები ინტერნეტში
* მილოშ ცრნიანსკის ნათარგმნი ნამუშევრები
* სუმატრა და სუმატრას ახსნა მილოშ ცრნიანსკის მიერ
## სქოლიო
კატეგორია:სერბი პოეტები
კატეგორია:სერბი მწერლები
კატეგორია:დაბადებული 26 ოქტომბერი
კატეგორია:დაბადებული 1893
კატეგორია:გარდაცვლილი 1977
კატეგორია:გარდაცვლილი 30 ნოემბერი
კატეგორია:ექსპრესიონისტი მწერლები
კატეგორია:XX საუკუნის პოეტები
კატეგორია:მოდერნისტი მწერლები
კატეგორია:მწერლები ანბანის მიხედვით
აზერბაიჯანის მხატვართა კავშირი

**აზერბაიჯანის მხატვართა კავშირი** () — შემოქმედებითი საზოგადოებრივი ორგანიზაცია, აზერბაიჯანის ტერიტორიაზე მოქმედ პროფესიონალ მხატვართა და ხელოვნებათმცოდნეთა — შემოქმედებით მუშაკთა ნებაყოფილობითი გაერთიანება.

## ისტორია 
1920 წლიდან, რესპუბლიკაში დაიწყო ორგანიზაციული მოწყობა ხელოვნების სფეროში, რომელიც 1932 წელს აზერბაიჯანის საბჭოთა მხატვართა კავშირის შექმნით დასრულდა. 2006 წელს აზერბაიჯანის მხატვართა კავშირმა თავისი დაარსების 65-წლისთავი აღნიშნა. იუბილესთან დაკავშირებით მოეწყო ექსპოზიციის გახსნა, მიძღვნილი გამომსახველობითი ხელოვნების განვითარებისადმი რესპუბლიკაში ბოლო ათწლეულების განმავლობაში.

## აზერბაიჯანის მხატვართა კავშირის შენობა ბაქოში საქმიანობა 
ორგანიზებას უკეთებს რესპუბლიკურ გამოფენებს, კონკურსებს, უცხოელ მხატვართა გამოფენებს აზერბაიჯანში, მართავს პროგანდისტული და ესთეტიკური აღზრდის საქმიანობას. მხატვართა კავშირის კურაციის ქვეშ მოქმედებს ახალგაზრდა მხატვართა და ხელოვნებათმცოდნეთა გაერთიანება. საექსპლუატაციოდ ჩააბარა მხატვართა სახლი გათვლილი 130 სახელოსნოსთვის. თავისში ითვლის კავშირის დაახლოებით 800 წევრს. ყოველწლიურად ორგანიზებას უკეთებს გამოფენებს მიძღვნილს გაზაფხულისადმი, «ნოვრუზის»-დმი, რესპუბლიკის დღისადმი, «28 მაისისადმი», ახალგაზრდა მხატვართა ნაწარმოებების ჩვენებისადმი, და ასევე ნორჩი მხატვრების გამოვლინებისადმი, რომელიც ბავშვთა დაცვის საერთაშორისო დღესთან არის დაკავშირებული.

ყოველწლიურად მონაწილეობას ღებულობს «არტ - სალონებში», მხატვართა კავშირების მიერ ჩატარებულ საერთაშორისო კონფერენციებზე. 

## პრემიის დაწესება 
აზერბაიჯანის მხატვართა კავშირის მიერ დაწესებულია სპარსელი მხატვრის — XVI ს. მინიატურისტის სოლტან მუჰამედის სახელობის პრემია, რომელიც ორ წელიწადში ერთხელ ენიჭებათ მხატვრებსა და ხელოვნებათმცოდნეებს.

## სქოლიო
კატეგორია:აზერბაიჯანული კულტურა
რადეს არყი

**რადეს არყი**, () — მცენარე არყისებრთა ოჯახისა. 8–10 მ სიმაღლის, პატარა ზომის ხეა. აქვს მოვარდისფრო ქერქი. ერთწლიანი ყლორტები ღია მურა ფერისაა, აქა-იქ აყრია მეჭეჭები და ჯირკვლოვანი ბუსუსები, რომლებიც მეორე წელს ქრება, შემდგომ პერიოდში ტოტები შიშველია. ფოთოლი კვერცხის ფორმის ან კვერცხისებრ-ელიფსურია, სიგრძით 4,5 სმ და სიგანით 6 სმ-მდე, 5–7 წყვილი გვერდითი ძარღვით. ყუნწი სქლადაა შებუსული და 4–5-ჯერ მოკლეა ფირფიტაზე. ნაყოფებიანი მჭადა გადახრილია ან სწორად მდგომი. ყვავის და ნაყოფმსხმოიარობს აგვისტო-ნოემბერში. კავკასიის ენდემური მცენარეა. საქართველოში გვხვდება შიდა ქართლში, მცხეთა-მთიანეთსა და თუშეთში. იზრდება სუბალპურ ტანბრეცილ ტყეებში.

## გალერეა 

ფაილი:Betula raddeana kz01.jpg|ფოთლები და ყვავილედები
ფაილი:Betula raddeana in Hackfalls Arboretum (4).jpg|ფოთოლი
ფაილი:Betula raddeana kz03.jpg|ყვავილედი
ფაილი:Betula raddeana kz04.jpg|ტანი

## იხილეთ აგრეთვე
* საქართველოს ფლორა
* საქართველოს ტყეები

## სქოლიო 
კატეგორია:არყი
ლიომბაი

**ლიომბაი** (, ) — ქალაქი და მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის რიბერა-ალტის კომარკის შემადგენლობაში.  ფართობი — 55,6 კმ². მოსახლეობა — 2653  კაცი (2020 წ.).

## იხილეთ აგრეთვე
* ვალენსიის მუნიციპალიტეტები

## რესურსები ინტერნეტში
* ლიომბაის  მუნიციპალიტეტის ოფიციალური საიტი

## სქოლიო
კატეგორია:ვალენსიის მუნიციპალიტეტები
კატეგორია:ვალენსიის ქალაქები
კლიფ უილიამსი

**კლიფორდ „კლიფ“ უილიამსი** (; დ. 14 დეკემბერი, 1949) — ინგლისელი მუსიკოსი, ფართოდ ცნობილი, როგორც ავსტრალიური ჰარდ-როკ ჯგუფის, AC/DC-ის, ბას-გიტარისტი და ბექვოკალი. მისი პროფესიონალური მუსიკალური კარიერა დაიწყო 1967 წელს და AC/DC-მდე უკრავდა ბრიტანულ ჯგუფებში Home და Bandit. AC/DC-ში მან ავსტრალიელი მარკ ევანზი ჩაანაცვლა და მისი პირველი სტუდიური ალბომი AC/DC-სთან ერთად იყო *Powerage,* რომელიც 1973 წელს გამოვიდა. 2003 წელს ჯგუფის დანარჩენ წევრებთან ერთად უილიამსი როკ-ენ-როლის დიდების დარბაზში შეიყვანეს. მან AC/DC-დან წასვლის შესახებ 2016 წელს განაცხადა, თუმცა ფილ რადთან და ბრაიან ჯონსონთან ერთად ჯგუფს მაინც დაუბრუნდა 2020 წლის ახალი ალბომის ჩასაწერად — *Power Up.*

## რესურსები ინტერნეტში 
* AC/DC-ის ოფიციალური საიტი

კატეგორია:დაბადებული 14 დეკემბერი
კატეგორია:დაბადებული 1949
კატეგორია:XX საუკუნის ინგლისელი მუსიკოსები
კატეგორია:XXI საუკუნის ინგლისელი მუსიკოსები
კატეგორია:ინგლისელი როკ ბას-გიტარისტები
კატეგორია:მამაკაცი ბას-გიტარისტები
კატეგორია:ინგლისელი როკ-მუსიკოსები
კატეგორია:ბლუზ-როკ მუსიკოსები
კატეგორია:Columbia Records-ის შემსრულებლები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
აზერბაიჯანის რესპუბლიკის კონსტიტუციის დღე

**აზერბაიჯანის რესპუბლიკის კონსტიტუციის დღე** (). 1995 წლის 12 ნოემბერს, საყოველთაო სახლალხო რეფერენდუმის ჩატარების გზით, მიღებული იქნა აზერბაიჯანის დამოუკიდებელი რესპუბლიკის კონსტიტუცია. ამავე დღეს აზერბაიჯანში ჩატარდა პირველი საპარლამენტო არჩევნები. 

## კონსტიტუციის მიღების ისტორიიდან 
აწ გარდაცვლილი აზერბაიჯანის პრეზიდენტის – ჰეიდარ ალიევის მიერ მიღებული იქნა 1996 წლის 6 თებერვლის კონსტიტუციის დღედ გამოცხადების გადაწყვეტილება. აზერბაიჯანის რესპუბლიკის პრეზიდენტ ილჰამ ალიევის 2006 წლის 8 დეკემბრის «აზერაბიჯანის რესპუბლიკის შრომით კოდექსში ცვლილებების შეტანის შესახებ» განკარგულების თანახმად, თუ დღესასწაული დასვენების დღეს ემთხვევა, მაშინ შემდეგი დღე არასამუშაოდ უნდა ჩაითვალოს.

## იხილეთ აგრეთვე
* აზერბაიჯანის კონსტიტუცია
* აზერბაიჯანის დღესასწაულები

## რესურსები ინტერნეტში
* აზერბაიჯანის კონსტიტუცია

კატეგორია:აზერბაიჯანის დღესასწაულები
კადისის მუნიციპალიტეტები

300px|მინი|კადისის მდებარეობა ესპანეთის რუკაზე
**კადისის მუნიციპალიტეტები** — კადისის პროვინციაში შემავალი მუნიციპალიეტტების სია. კადისის პროვინცია შედის ანდალუსიის ავტონომიურ გაერთიანებაში და შედგება 45 მუნიციპალიტეტისაგან.

ფართობის მიხედვით ყველაზე პატარა მუნიციპალიტეტია პროვინციის დედაქალაქი კადისი (12,3 კმ²). მოსახლეობითა და ფართობით ყველაზე დიდი მუნიციპალიტეტია ქალაქი ხერეს-დე-ლა-ფრონტერა (1188,3 კმ²).

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
ჩვეულებრივი თხილი

**ჩვეულებრივი თხილი**

გავრცელებულია კავკასიაში, ჩრდილოეთ და ცენტრალურ ევროპაში, მცირე აზიაში. საქართველოში გვხვდება ყველგან. იზრდება ქვეტყედ მუხნარებში, ფართოფოთლოვან და წიწვოვან შერეულ ტყეებში, სუბალპური მეჩხერში,

დეკორატიულია. იყენებენ დერდობების გასატყიანებლად. ერთ-ორწლიან ღეროს — წნელად, კალათების, გოდრების, ლახტების დასაწნავად.

## გალერეა 

ფაილი:2020 year. Herbarium. Corylus avellana. img-001.jpg|ფოთოლი
ფაილი:Haselblüten weibl. und männlich.jpg|ყვავილედი
ფაილი:20180620Corylus avellana1.jpg|შემოუსვლელი ნაყოფი
ფაილი:Fagales - Corylus avellana fruits 3.jpg|ნაყოფი

## იხილეთ აგრეთვე
* საქართველოს ფლორა
* საქართველოს ტყეები

## სქოლიო 
*
სან-მარტინ-დელ-ტესორილიო

**სან-მარტინ-დელ-ტესორილიო** () — მუნიციპალიტეტი ესპანეთში, შედის ანდალუსიის ავტონომიური გაერთიანების კადისის პროვინციის კამპო-დე-გიბრალტარის კომარკის შემადგენლობაში.  ფართობი — 48,57 კმ². მოსახლეობა — 2801 კაცი (2020 წ.).

## იხილეთ აგრეთვე
* კადისის მუნიციპალიტეტები

## რესურსები ინტერნეტში
*Ayuntamiento de San Martín del Tesorillo
*Código postal de San Martín del Tesorillo

## სქოლიო
კატეგორია:კადისის მუნიციპალიტეტები
კულიერა

**კულიერა** () — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის რიბერა-ბახის კომარკის შემადგენლობაში.  ფართობი — 53,8 კმ². მოსახლეობა — 22 521 კაცი (2020 წ.).

## იხილეთ აგრეთვე
* ვალენსიის მუნიციპალიტეტები

## რესურსები ინტერნეტში
* კულიერის მუნიციპალიტეტის ოფიციალური საიტი

## სქოლიო
კატეგორია:ვალენსიის მუნიციპალიტეტები
სუშილ კუმარი

**სუშილ კუმარი** (დ. 26 მაისი, 1983) — ინდოელი მოჭიდავე. ასპარეზობს თავისუფალი სტილით ჭიდაობაში. 2010 წელს გახდა მსოფლიო ჩემპიონი. 2008 წლის ოლიმპიურ თამაშებზე მოიპოვა ბრინჯაოს მედალი. ოთხი წლის შემდეგ, 2012 წლის ოლიმპიურ თამაშებზე მოიპოვა ვერცხლის მედალი.

## რესურსები ინტერნეტში
* Olympic

## სქოლიო
კატეგორია:დაბადებული 26 მაისი
კატეგორია:დაბადებული 1983
კატეგორია:ცოცხალი ადამიანები
სოსლან რამონოვი

**სოსლან რამონოვი** (დ. 1 იანვარი, 1991) — რუსი თავისუფალი სტილით მოჭიდავე. 2016 წლის ოლიმპიურ თამაშებზე მოიპოვა ოქროს მედალი. ასპარეზობს 66კგ წონით კატეგორიაში. 2014 წელს გახდა მსოფლიო ჩემპიონი.

## რესურსები ინტერნეტში
* რუსეთის ჭიდაობის ფედერაცია 

კატეგორია:დაბადებული 1 იანვარი
კატეგორია:დაბადებული 1991
კატეგორია:რუსი ოლიმპიური ოქროს მედალოსნები
კატეგორია:2016 წლის ზაფხულის ოლიმპიური თამაშების მედალოსნები
კატეგორია:ცხინვალში დაბადებულები
კატეგორია:რუსეთის მეგობრობის ორდენის კავალრები
კატეგორია:რუსი მოჭიდავეები თავისუფალ სტილში
კატეგორია:ცოცხალი ადამიანები
აზერბაიჯანის სახელმწიფო სიმფონიური ორკესტრი

**უზეირ ჰაჯიბეკოვის სახელობის აზერბაიჯანის სახელმწიფო სიმფონიური ორკესტრი** () — ერთ-ერთი ყველაზე მსხვილი მუსიკალური კოლექტივი აზერბაიჯანში. დაარსდა 1920 წელს აზერბაიჯანული პროფესიონალური მუსიკის დამაარსებლის უზეირ ჰაჯიბეკოვის ინიციატივით, რაც თავის მხრივ ერთ-ერთი პირველი იყო სსრკ-ში. ორკესტრის ფორმირებაში უშუალო მონაწილეობას ღებულობდნენ ისეთი დირიჟორები, როგორებიც იყვნენ რენე ბატონი (საფრანგეთი), ოტტო კლემპერერი (გერმანია), ფრიც შტიდრი (ავსტრია), ნიკოლაი გოლოვანოვი (რუსეთი) და სხვ. ორკესტრი 1967 წელს ჩატარებული საკავშირო კონკურსის ლაურეატია.

სიმფონიური ორკესტრის რეპერტუარში შესულია აზერბაიჯანელი და საზღვარგარეთელი კომპოზიტორების ნაწარმოებები. უზეირ ჰაჯიბეკოვის სახელს ორკესტრი 1944 წლიდან ატარებს. 1960 წელს ის გახდა რესპუბლიკის დამსახურებული კოლექტივი. დიდი წარმატებით მიმდინარეობდა ორკესტრის გასტროლები აშშ-ში, ევროპაში (გერმანია, შვეიცარია, საფრანგეთი, ინგლისი), აზიასა (ეგვიპტე, თურქეთი) და სხვა უცხოურ ქვეყნებში.

## ორკესტრის დირიჟორები 
* 1938 წლიდან 46 წლის განმავლობაში ორკესტრის ხელძღვანელი იყო სსრკ სახალხო არტისტი (1959), სოციალისტური შრომის გმირი (1982), თვალსაჩინო დირიჟორი ნიაზი (ნიაზი ზულფუგარ ოღლი თაღი-ზადე ჰაჯიბეკოვი).
* უზეირ ჰაჯიბეკოვის სახელობის აზერბაიჯანის სახელმწიფო სიმფონიური ორკესტრის მთავარი დირიჟორი 1984-1991 წლებში და 1998 წლიდან დღემდე არის აზერბაიჯანის რესპუბლიკის სახალხო არტისტი, „ღირსების“ ორდენის კავალერი, სახელმწიფო პრემიის ლაურეატი, პროფესორი რაუფ აბდულაევი.
* უზეირ ჰაჯიბეკოვის სახელობის აზერბაიჯანის სახელმწიფო სიმფონიური ორკესტრის მთავარი დირიჟორი 1991-1998 წლებში იყო აზერბაიჯანის რესპუბლიკის სახალხო არტისტი, „ღირსების“ ორდენის კავალერი, პროფესორი იალჩინ ადიგეზალოვი.
* დირიჟორი — ფახრადინ კერიმოვი, აზერბაიჯანის სახალხო არტისტი.
* დირიჟორი — ფუად იბრაგიმოვი, აზერბაიჯანის რესპუბლიკის დამსახურებული არტისტი.

## იხილეთ აგრეთვე
* მუღამი
* მსოფლიოს მუღამი (საერთაშორისო ფესტივალი)

## სქოლიო
კატეგორია:აზერბაიჯანული ორკესტრები
აზერბაიჯანის ხალხური ინსტრუმენტების სახელმწიფო ორკესტრი

**საიდ რუსტამოვის სახელობის აზერბაიჯანის ხალხური ინსტრუმენტების სახელმწიფო ორკესტრი** () — აზერბაიჯანული ხალხური ინსტრუმენტების პირველი სანოტო ორკესტრი 1931 წლის 1 მაისს აზერბაიჯანული პროფესიონალური მუსიკის დამაარსებლ უზეირ ჰაჯიბეკოვის ინიციატივით დაარსდა სიმფონიური ორკესტრის

პრინციპის საფუძველზე. მთავარი დირიჟორი იყო უზეირ გაჯიბეკოვი, ხოლო დირიჟორის დამხმარე და კონცერტმეისტერი იყო საიდ რუსტამოვი.

## ისტორია 
აზერბაიჯანის ხალხური ინსტრუმენტების ორკესტრი წარმოადგენს პირველ მსგავს ხალხური ინსტრუმენტების ორკესტრს მთელს აღმოსავლეთში, რომელიც ნოტებით უკრავდა. მან მნიშვნელოვანი როლი შეასრულა ქვეყნის ეროვნული მუსიკალური კულტურის განვითარებაში. ორკესტრის თავდაპირველი შემადგენლობა შედგებოდა სულ რაღაც ხუთი ინსტრუმენტისაგან — თარი, ქამანჩა, ბალაბანი, დეფა და დოლი. შემდგომ ხმოვანების გაძლიერების მიზნით ორკესტრში დამატებით შეტანილი იქნა მუსიკალური ინსტრუმენტების სხვადასხვა სახეობა — ისეთები როგორიცაა ნაღარა, ზურნა, ტიუტეკი, განუნი, და ასევე ისეთი ევროპული ინსტრუმენტები, როგორიცაა ფორტეპიანო, კონტრაბასი, კლარნეტი და სხვ.

უზიერ გაჯიბეკოვმა ამ ორკესტრისათვის გადაამუშავა ხალხური სიმღერები და ცეკვები, დასავლეთევროპელი და რუსი კომპოზიტორების ნაწარმოებები, ორკესტრისათვის შექმნა ფანტაზიები «შურ» и «ჩარგაიახ». 1935 წლიდან ორკესტრის დირიჟორის თანამდებობა ჩაიბარა საიდ რუსტამოვმა, რომლის სახელიც ორკესტრისათვის იქნა მინიჭებული მისი გარდაცვალების შემდეგ.

ორკესტრი წარმოადგენს მრავალი ღონისძიების მუდმივ მონაწილეს სახელმწიფო მასშტაბით, წარმატებით გადის გასტროლებზე მთელს მსოფლიოში, გამოდიდა მრავალкаких?] პრესტიჟულ საერთაშორისო ფესტივალზე. ამგვარად, 2004 და 2005 წლებში კოლექტივმა ორჯერ დაიმსახურა «გიზიკ ჩიანგ»-ის მაღალი პრემია XIX და ХХ საერთაშორისო მუსიკალურ ფესტივალზე «ფადჟრ», რომელიც ირანის ისლამურ რესპუბლიკის დედაქალაქში – თეირანში გაიმართა. 

## ორკესტრის დირიჟორი 
ორკესტრის სამხატვრო ხელმძღვანელი და მთავარი დირიჟორი გახლავთ აზერბაიჯანის რესპუბლიკის სახალხო არტისტი, პროფესორი აგავერდი პაშაევი.

## იხილეთ აგრეთვე
* მუღამი
* მსოფლიოს მუღამი (საერთაშორისო ფესტივალი)

## სქოლიო
კატეგორია:აზერბაიჯანული ორკესტრები
იულია სანინა

**იულია ბებკო** (ქალიშვილობის გვარი: **ჰოლოვანი**; ; დ. 11 ოქტომბერი, 1990), მეტად ცნობილი როგროც **იულია სანინა** () — უკრაინელი მომღერალი და სიმღერების ავტორი. საზოგადოებაში ცნობილია, როგორც როკ და ალტერნატიული როკ ბენდის, The HARDKISS-ის მთავარი სოლისტი.

## ბიოგრაფია
სანინა დაიბადა მუსიკოსების ოჯახში, 1990 წლის 11 ოქტომბერს, კიევში, უკრაინა. ის პირველად სცენაზე სამი წლის ასაკში გამოვიდა. პირველი გმოსვლისას, მის სიმღერას აფორმებდა ორკესტრი, რომელსაც მამამისი ხელმძღვანელობდა. მოგვიანებით ის მუშაობდა როგორც სოლო ვოკალისტად, ასევე ბავშვთა ანსამბლსა და ჯაზ ბენდში.

2005 წელს მან დაამთავრა ჯაზისა და საესტრადო ხელოვნების მუსიკალური სკოლა. მოგვიანებით ჩაირიცხა ტარას შევჩენკოს სახელობის კიევის ეროვნულ უნივერსიტეტის ფილოლოგიის ინსტიტუტშის და 2013 წელს დაასრულა და მიიღო ფოლკლორისტის მაგისტრის ხარისხი. კოლეჯში სწავლისას ის ასევე იყო დაინტერესებული ჟურნალისტიკით.

2011 წლის სექტემბერში სანინამ მუსიკოს და პროდიუსერ ვალერი ბებკოსთან ერთად ჩამოაყალიბდა დუეტი *Val & Sanina*, სადაც ისინი სიმღერებს რუსულ ენაზე ასრულებდნენ. მათ ჩაწერეს ექსპერიმენტული ვიდეო კლიპი და რამდენიმე სიმღერა, მათ შორის ერთ-ერთი იყო სიმღერა „სიყვარული მოვიდა“ (; ტექსტის ავტორი: რობერტ როჟდესტვენსკი და მუსიკის ავტორი: რეიმონდ პოლსი)

ცოტა ხნის შემდეგ დუეტმა სახელი შეიცვალა და გახდა The Hardkiss. მათ ასევე დაიწყეს ტექსტის ინგლისურ ენაზე შექმნაც და ხმები მეტად დაიბოხეს. 2016 წელს სანინა გახდა უკრაინული *The X Factor*-ის ჟიურის ოთხი წევრიდან ერთ-ერთი.

## პირადი ცხოვრება
2011 წელს იულია ჰოლოვანი დაქორწინდა ვალერი „ვალ“ ბებკოზე, რომელიც როკ ბენდის, The Hardkiss-ის მთავარი გიტარისტი და პროდიუსერია. ისინი ერთმანეთს 2010 წელს შეხვდნენ, როდესაც იულიამ ინტერვიუ ჩამოართვა ვალერის, მაშინდელი ბენდის, MTV Ukraine-ის პროდიუსერს. წყვილი ურთიერთობის შესახებ ხუთი წლის განმავლობაში მალავდა და ამბის გასაჯაროვებიდან ორი წლის შემდეგ, 2011 წელს დაქორწინდნენ. მათი ქორწილი უკრაინული ტრადიცული წეს ჩვეულებების დაცვით მოეწყო. წყვილის პირველი შვილი, დანილო 2015 წლის 21 ნოემბერს დაიბადა.

## სტილი
იულია სანინა ძალიან დიდ ყურადღებას აქცევს მის ტანისამოსსა და კოსტუმებს. სტილისტები, როგორებიც არიან სლავა ცჩაიკა და ვიტალი დაციუკი The Hardkiss-ის ყველა წევრისთვის ჰქმნიან კოსტუმებს. ბენდი ასევე თანამშრომლობს ახალგაზრდა დიზაინერებთან (ივანოვა, ბეხი, ნადია ძიაკი, ანუკი, ბიჭოლა და ა. შ.). სანინა ხშირად ირგებს ალექსანდრ მაკ-ქუინის, ვივიენ ვესტვუდისა და გარეტ პაგის მიერ შექმნილ ტანისამოსს. ყოველდღიურ ცხოვრებაში იულია უპირატესობას ანიჭებს Diesel-ს, H&M-სა და Topshop-ს.

## რესურსები ინტერნეტში
* *The HARDKISS-ის ვლოგი*

## სქოლიო
კატეგორია:უკრაინელი მომღერლები
კატეგორია:დაბადებული 1990
კატეგორია:დაბადებული 11 ოქტომბერი
კატეგორია:XXI საუკუნის ქალი მომღერლები
კატეგორია:უკრაინელი სიმღერების ავტორები
კატეგორია:ცოცხალი ადამიანები
კატეგორია:კიევში დაბადებულები
იულიუს ევოლა

**ჯულიო ჩეზარე ანდრეა ევოლა** (უკეთ ცნობილი, როგორც **იულიუს ევოლა**; ) (19 მაისი, 1896 — 11 ივნისი, 1974) — იტალიელი ფილოსოფოსი, პოეტი, მხატვარი, ანტისემიტური შეთქმულების თეორეტიკოსი, „რადიკალი ტრადიციონალისტი“, „ანტიეგალიტარული, ანტილიბერალური, ანტიდემოკრატიული და ანტიპოპულარი“, და როგორც „ევროპის ნეოფაშისტური მოძრაობის წამყვანი ფილოსოფოსი“. — და მისი ტრადიციონალიზმისთვის. ის საკუთარ ფილოსოფიას უწოდებდა „ჯადოსნურ იდეალიზმს“. ევოლას მრავალი თეორია და ნაწერები კონცენტრირდებოდა ქრისტიანობისადმი მტრულ დამოკიდებულებაზე და მის იდიოსინკრატიულ მისტიციზმზე, ოკულტიზმსა და ეზოტერიულ რელიგიურ კვლევებზე,
 
ფრანკო ფერარეზის თანახმად „ევოლას აზრი შეიძლება ჩაითვალოს XX საუკუნის ერთ-ერთ ყველაზე რადიკალურ და თანმიმდევრულ ანტიეგალიტარულ, ანტილიბერალურ, ანტიდემოკრატიულ და ანტიპოპულარულ სისტემებად“. ის არის სინგულარული, თუმცა არაორიგინალური, რამდენიმე სკოლისა და ტრადიციების ნაზავი, მათ შორის გერმანული იდეალიზმის, აღმოსავლეთის დოქტრინების, ტრადიციონალიზმისა და ომებს შორის პერიოდის ყოვლისმომცველი მსოფლმხედველობის — კონსერვატიული რევოლუციური მოძრაობის — რომელშიც ევოლამ პირადად მიიღო მონაწილეობა. ისტორიკოსმა აარონ ჟილეტმა ევოლა შეაფასა, როგორც „იტალიის ისტორიის ერთ-ერთი ყველაზე გავლენიანი ფაშისტი რასისტი“.
 
ევოლა აღფრთოვანებული იყო SS-ის შუცშტაფელის რაიხსფიურერ ჰაინრიხ ჰიმლერით, რომელსაც იგი ერთხელ შეხვდა. ევოლას ავტობიოგრაფიული ნაწერები მიუთითებენ იმაზე, რომ იგი მუშაობდა Sicherheitsdienst-ში, ან SD-ში, SS-ის და ნაცისტური პარტიის დაზვერვის სააგენტოში. სასამართლო პროცესის დროს, 1951 წელს, ევოლამ უარყო ფაშისტობა და ნაცვლად ამისა თავის თავს მოიხსენიებდა როგორც „*superfascista*“ (სუპერფაშისტი). ამ განცხადებასთან დაკავშირებით, ისტორიკოსი ელისაბეტა კასინი ვოლი წერდა, რომ „გაუგებარია, ნიშნავდა ეს თუ არა იმას, რომ ევოლა ფაშიზმზე მაღლა ან მის მიღმა დგებოდა“.
 
## სქოლიო 
კატეგორია:დაბადებული 1898
კატეგორია:გარდაცვლილი 1974
კატეგორია:XX საუკუნის იტალიელი ფილოსოფოსები
კატეგორია:XX საუკუნის იტალიელი პოლიტიკოსები
კატეგორია:ოკულტისტები
კატეგორია:ანტიამერიკანიზმი
კატეგორია:კონსერვატიული რევოლუციური მოძრაობა
კატეგორია:კონტრრევოლუციონერი
კატეგორია:ანტისემიტიზმი
კატეგორია:დადაიზმი
კატეგორია:ეზოტერიკოსები
კატეგორია:იდეალისტები
კატეგორია:იტალიელი ანტიკომუნისტები
კატეგორია:იტალიელი მონარქისტები
კატეგორია:სექსუალობის ფილოსოფოსები
კატეგორია:რელიგიის ფილოსოფოსები
კატეგორია:კულტურის ფილოსოფოსები
კატეგორია:წარმართები
კატეგორია:სიცილიელები
კატეგორია:რისტიანობის კრიტიკოსები
კატეგორია:ანტიმასონობა
კატეგორია:კულტურის კრიტიკოსები
კატეგორია:ომის ფილოსოფოსები
კატეგორია:რომში დაბადებულები
ქონდარა არყი

**ქონდარა არყი** () — მცენარე არყისებრთა ოჯახისა. დაბალი, 20–70 სმ სიმაღლის ბუჩქია, იშვიათად აღწევს 1,5 მეტრს. ფოთლები მომრგვალო, მოკლეყუნწიანი, ბლაგვად დაკბილული, 2 სმ-მდე სიგანის და ტყავისებრია, ქვემო მხარეს ხშირი და ზოგჯერ გამოშვერილი ძარღვების ქსელით.

გავრცელებულია კანადის არქტიკულ არქიპელაგზე — ბაფინის მიწიდან აღმოსავლეთით, გრენლანდიაში, ისლანდიაში, შოტლანდიაში, ჩრდილოეთი ინგლისში, შპიცბერგენზე, სკანდინავიის ნახევარკუნძულზე, ბალტიის ზღვის რეგიონში, რუსეთის ევროპული ნაწილის ჩრდილოეთ და ცენტრალურ რაიონებში, დასავლეთ ციმბირში, აღმოსავლეთით აღწევს მდინარეების ენისეისა და ლენის წყალგამყოფამდე. ცენტრალურ ევროპაში სამხრეთით ეშვება ჩრდილოეთ ალპებამდე და ვრცელდება ავსტრიიდან საფრანგეთამდე, აღწევს კარპატების მაღალმთიანეთშიც — პოლონეთიდან და ჩეხეთ-სლოვაკეთიდან სამხრეთით რუმინეთამდე. არქტიკულ და ცივ ოლქებში ქონდარა არყი ქმნის ფართო რაყებს. ტყის ზონაში იზრდება ჭაობებში.

ფოთლებს იყენებენ ირმის საკვებად, მერქანს — სათბობ მასალად.

## გალერეა 

ფაილი:Betula nana ÖBG 2012-05-13 03.jpg|ფოთლები და ყვავილედი
ფაილი:Betula nana kz04.jpg|ფოთლები
ფაილი:372 Betula nana.jpg|ბოტანიკური ილუსტრაცია

## სქოლიო 
კატეგორია:არყი
ხსნის კავშირი

thumb|270px|დეკაბრისტები სენატის მოედანზე
**ხსნის კავშირი** (), 1817 წლიდან ასევე ცნობილი, როგორც „**სამშობლოს ჭეშმარიტი და ერთგული შვილების საზოგადოება**“ () — დეკაბრისტების საიდუმლო პოლიტიკური საზოგადოება, ჩამოყალიბდა 1816 წელს. 1817 წელს მიიღეს ქარტია.

## ისტორია 
1816 წლის 21 თებერვალს, ალექსანდრე მურავიოვის ინიციატივით რუსეთის არმიის ახალგაზრდა ოფიცრები გაერთიანდნენ და ჩამოაყალიბეს „ხსნის კავშირი“. პირველმა წევრებმა მონაწილეობა მიიღეს 1812 წლის პატრიოტულ ომში და 1813-1814 წლების უცხოეთის კამპანიებში. თავდაპირველად კავშირი ითვლიდა 30-მდე წევრს, მათ შორის იყო: ნიკიტა მურავიოვი, სერგეი მურავიოვ-აპოსტოლი, ივან იაკუშკინი, პავლე პესტელი, ევგენი ობოლენსკი, ივან პუშჩინი, მიხაილ ლუნინი და სხვა.

1817 წელს მათ მიიღეს კავშირის ქარტია და მას „სამშობლოს ჭეშმარიტი და ერთგული შვილების საზოგადოება“ უწოდეს. კავშირი მიზნად ისახავდა საიმპერატორო ტახტის გადაცემის პერიოდში სამხედრო აჯანყების გზით ბატონყმობის გაუქმებას და კონსტუტუციური მონარქიის შემოღებას. ძალაუფლების ხელში აღებამდე, კავშირის წევრები საზოგადოების გავლენის განვრცობას ხელისუფლების სტრუქტურებში, სამხედრო და სამოქალაქო პოსტების უზრუნველყოფის გზით და საზოგადოებრივი აზრის შექმნით ცდილობდნენ.

კავშირის წევრები სამ კატეგორიას განეკუთვნებოდნენ — *ბოიარი* (боляре), *მუჟი* (мужи), და *ბრატია* (братья). შეთქმულების წევრთა მხოლოდ პირველმა ორმა კატეგორიამ იცოდა საზოგადოების საბოლოო მიზნის შესახებ. დაბალი რანგის წევრები კი მაღალი რანგის წევრებს მორჩილებდნენ. ახალი წევრის მიღება, ისევე, როგორც საზოგადოების შიგნით დაწინაურება უმაღლესი საბჭოს გადაწყვეტილებით ხდებოდა. ინიციაციები და დაწინაურებები მასონებისმაგვარი რიტუალებისა და ფიცის რთულ სისტემას ეფუძვნებოდა. 

კავშირში იკვეთებოდა ორი ტიპის დაჯგუფება — რადიკალები და ზომიერები. ისინი განიხილავდნენ საზოგადოების ტაქტიკებსა და სტრუქტურაზე, რომელსაც ზოგიერთი მათგანი უკიდურესად რთულად და განმარტოვებულად აღიქვამდა. კავშირის წევრებმა შეიმუშავეს რამდენიმე რეგიციდული პროექტი, თუმცა დაფინანსების არარსებობისა და საზოგადოების მხრიდან მოუმზადებლობის გამო მათზე უარი ითქვა. ამის შემხედვარე კავშირის წევრებმა გადაწყვიტეს კავშირის დაშლა და ახალი ორგანიზაციის ჩამოყალიბება, რომელიც ეყოლებოდა უფრო მეტი წევრი და უფრო კომპეტენტური იქნებოდა. თავდაპირველად მათ დააარსეს გარდამავალი ორგანიზაცია, რომელსაც „სამხედრო საზოგადოება“ ეწოდა, ხოლო 1818 წელს — „კეთილდღეობის კავშირი“. 

## იხილეთ აგრეთვე 
* დეკაბრისტთა აჯანყება

## რესურსები ინტერნეტში
* Decembrists 
* The Decembrists Online Museum

კატეგორია:რუსეთის პოლიტიკური ორგანიზაციები
კატეგორია:1816 წელს დაარსებულები რუსეთის იმპერიაში
კატეგორია:დეკაბრისტები
კატეგორია:რუსეთის საიდუმლო საზოგადოებები
კატეგორია:შეთქმულებები
კორტეს-დე-პალიასი

**კორტეს-დე-პალიასი** (, ) — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის ვალიე-დე-კოფრენტესის კომარკის შემადგენლობაში.  ფართობი — 234,63 კმ². მოსახლეობა — 771 კაცი (2020 წ.).

## იხილეთ აგრეთვე
* ვალენსიის მუნიციპალიტეტები

## რესურსები ინტერნეტში
* კორტეს-დე-პალიასის მუნიციპალიტეტის ოფიციალური საიტი

## სქოლიო
კატეგორია:ვალენსიის მუნიციპალიტეტები
ალკალა-დე-ლოს-გასულესი

**ალკალა-დე-ლოს-გასულესი** () — მუნიციპალიტეტი ესპანეთში, შედის ანდალუსიის ავტონომიური გაერთიანების კადისის პროვინციის ლა-ხანდის კომარკის შემადგენლობაში.  ფართობი — 479,59 კმ². მოსახლეობა — 5226 კაცი (2020 წ.).

## იხილეთ აგრეთვე
* კადისის მუნიციპალიტეტები

## რესურსები ინტერნეტში
* ალკალა-დე-ლოს-გასულესის მუნიციპალიტეტის ოფიციალური საიტი

## სქოლიო
კატეგორია:კადისის მუნიციპალიტეტები
ჩიპრანა

**ჩიპრანა** () — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის ბახო-არაგონ-კასპეს კომარკის შემადგენლობაში.  ფართობი — 38,978435 კმ². მოსახლეობა — 497 კაცი (2020 წ.).

## იხილეთ აგრეთვე
* სარაგოსის მუნიციპალიტეტები

## რესურსები ინტერნეტში
* ჩიპრანის მუნიციპალიტეტის ოფიციალური საიტი
* Gran Enciclopedia Aragonesa - ჩიპრანა 

## სქოლიო
კატეგორია:სარაგოსის მუნიციპალიტეტები
Måneskin

**Måneskin** — იტალიური როკ-ჯგუფი, რომელიც 2016 წელს რომში დაარსდა. მისი წევრები არიან  დამიანო დავიდი (წამყვანი ვოკალისტი), ვიქტორია დე ანჯელისი (ბასისტი), ტომას რაჯი (გიტარისტი) და ეთან ტორკიო (დრამერი). ბენდმა ცნობადობა მოიპოვა 2017 წელს იტალიური X Factor-ის მეთერთმეტე სეზონში მეორე ადგილის აღების შემდეგ. 2021 წელს მათ სანრემოს მუსიკალურ ფესტივალზე გაიმარჯვეს. იმავე წელს ევროვიზიის სიმღერის კონკურსზე ბენდმა წარადგინა იტალია სიმღერით „Zitti e buoni“, რითაც ქვეყანას გამარჯვება მოუტანა.

## რესურსები ინტერნეტში
* ოფიციალური საიტი 

## სქოლიო
კატეგორია:ევროვიზიის გამარჯვებულები
კატეგორია:იტალიური როკ-ჯგუფები
კატეგორია:მუსიკალური კვარტეტები
ვერონიკას ორმაგი ცხოვრება

**„ვერონიკას ორმაგი ცხოვრება“** (, ) — ქშიშტოფ კეშლოვსკის 1991 წლის დრამა, რომელშიც მთავარ როლს ასრულებს ირენ ჯაკობი. ფილმი, რომელიც იდენტობისა და ადამიანური ინტუიციის თემებს იკვლევს, ორი ქალის შესახებ მოგვითხრობს,  ესენი არიან: პოლონელი გუნდის სოპრანო ვერონიკა და მისი ორეული ფრანგი მუსიკის მასწავლებელი ვერონიკა. ეს ქალები ერთმანეთს არ იცნობენ, თუმცა მათ შორის მისტიკური და ემოციური კავშირია დამყარებული, რომლისთვისაც არ არსებობს ენობრივი და გეოგრაფიული ბარიერები. 

„ვერონიკას ორმაგი ცხოვრება“ კესლევსკის პირველი ფილმია, რომლის წარმოებაც პოლონეთის ფარგლებს გარეთ შედგა. 1991 წლის კანის კინოფესტივალზე ფილმმა ეკუმენური ჟიურისა და ფიპრესის ჯილდოები მოიპოვა, ხოლო ირენ ჯაკობმა გაიმარჯვა ნომინაციაში საუკეთესო მსახიობი ქალი.

## რესურსები ინტერნეტში
* 
* 
* 
* *The Double Life of Veronique: The Forced Choice of Freedom* სლავოი ჟიჟეკი-ს ესე Criterion Collection-ზე
* *The Double Life of Veronique: Through the Looking Glass* ჯონათან რომნის ესე Criterion Collection-ზე

## სქოლიო
კატეგორია:1991 წლის ფილმები
კატეგორია:პოლონური ფილმები
ბორისლავ ნოვაჩკოვი

**ბორისლავ ნოვაჩკოვი** (დ. 29 ნოემბერი, 1989) — ბულგარელი თავისუფალი სტილით მოჭიდავე. 2014 წელს მოიპოვა ბრინჯაოს მედალი ევროპის ჩემპიონატზე. 2017 წელს ევროპის ჩემპიონატის ფინალში რუს ილიას ბეკბულატოვთან დამარცხდა.

## რესურსები ინტერნეტში
* rio2016.com 

კატეგორია:დაბადებული 29 ნოემბერი
კატეგორია:დაბადებული 1989
კატეგორია:ცოცხალი ადამიანები
უსაქმური კლასის თეორია

**„უსაქმური კლასის თეორია“** — თორსტეინ ვებლენის 1899 წლის წიგნი, რომელიც ადამიანის ქცევაზე სიმდიდრის ფლობის ან მისკენ სწრაფვის გავლენას იკვლევს. უფრო კონკრეტულად, ესაა ტრაქტატი ეკონომიკის შესახებ, რომელიც თვალშისაცემი მოხმარების სოციალურ კრიტიკას წარმოადგენს. ვებლენი თვალშისაცემ მოხმარებას განიხილავს, როგორც სოციალური კლასისა და კონსუმერიზმის ფუნქციას, რომელიც წარმოშვა სოციალურმა დაყოფამ და შრომის დანაწილებამ, ფეოდალური ხანის სოციალურმა ინსტიტუციებმა, რომლებიც თანამედროვე ეპოქაშიც აგრძელებენ არსებობას. 

ვებლენი წერს, რომ თანამედროვე ბიზნესმენი, რომელიც წარმოების საშუალებებს ფლობს, თვალსაჩინო მოხმარების ეკონომიკურად არაპროდუქტიულ პრაქტიკაშია დასაქმებული, რომელიც არ არის სარგებლის მომტანი ისევე, როგორც ეკონომიკისთვის, ასევე საზოგადოების ფუნქციონირებისთვის აუცილებელი საქონლისა და მომსახურების მატერიალური წარმოებისთვის. ამასთანავე, ვებლენი ამტკიცებს, რომ სწორედ ინდუსტრიულ საქმიანობაში ჩართული საშუალო და მშრომელი კლასია ის ფენა, რომელსაც საზოგადოებისთვის რეალური სარგებელი მოაქვს.  

XIX საუკუნის დასასრულს ჩატარებულმა ვებლენის სოციო-ეკონიმიკურმა ანალიზმა საკმაოდ ზუსტად იწინასწარმეტყველა ბიზნესის ბრუნვისა და აშშ-ის ეკონომიკის ფასების თანმიმდევნული პოლიტიკის, ისევე, როგორც შრომის ტექნოკრატიული დანაწილების შესახებ ინდუსტრიული საზოგადოების ეკონომიკური სტრუქტურა.

## რესურსები ინტერნეტში
**The Theory of the Leisure Class* აუდიოწიგნი
*Reviews of *The Theory of the Leisure Class*
*Selective excerpts

## სქოლიო
კატეგორია:თორსტეინ ვებლენი
კატეგორია:ეკონომიკური იდეოლოგიები
კატეგორია:თავისუფალი დრო
სვიატოსლავ მიხაილიუკი

**სვიატოსლავ მიხაილიუკი** (, [swjɐtoˈslɑu̯ mɪxɐjˈlʲuk]; დ. 10 ივნისი, 1997, ჩერკასი) — უკრაინელი კალათბურთელი, რომელიც ამჟამად თამაშობს ნაციონალური საკალათბურთო ასოციაციის (NBA) ოკლაჰომა-სიტი თანდერში. ის 47-ე ნომრად აირჩია ლოს-ანჯელეს ლეიკერსმა 2018 წლის NBA-სი დრაფტზე.

მიხაილიუკი თამაშობდა კალათბურთს კოლეჯში, კანზას ჯეიჰოკსში. კანზასში თამაშამდე ის თამაშობდა ჩერკავსკი მავპიში, უკრაინის საკალათბურთო სუპერლიგაში, 2012 - 2014 წლებში. სვიატოსლავი იყო უკრაინის ეროვნული საკალათბურთო ნაკრების წევრი 2014 წლის ფიბა-ს მსოფლიო ჩემპიონატზე.

## ადრეული ცხოვრება
მიხაილიუკი დაიბადა 1997 წლის 10 ივნისს, ჩერკასში, უკრაინა. დედამისი, ინნა, საშუალო სკოლის ბიოლოგიის მასწავლებელი, ხოლო მამა, იური კოლეჯის ისტორიის პროფესორია. საშუალო სკოლა მან ჩერკასის პირველ საქალაქო გიმნაზიაში დაასრულა.

სვიატოსლავი თინეიჯერობის ასაკში თამაშობდა ადგილობრივ კლუბში, თუმცა მას სურდა შეერთებულ შტატებში, კოლეჯში წასვლა, რათა მეტად განვითარებულიყო.

## კოლეჯი
მიხაილიუკმა მიიღო შემოთავაზებები ვირჯინიის, აიოვას, ორეგონისა და კანზასის კოლეჯებიდან. 2014 წლის 21 მაისს მიხაილიუკმა არჩევანი ჯანზასის კოლეჯზე შეაჩერა და აქ 2014-2015 წლების სეზონში თამაშობდა. პირველკურსელთა სეზონში მან თამაში თავიდანვე დაიწყო შვიდი მატჩიდან ხუთში და საშუალოდ ითამაშა 21,3 წუთი, თუმცა მისი სათამაშო დრო დროთა განმავლობაში შემცირდა. 2015 წლის 23 ნოემბერს მიხაილიუკმა 18 ქულა დააგროვა ჩამინადეს კოლეჯის წინააღმდეგ გამართულ მატჩში.

2017 წლის 17 ნოემბერს, მიხაილიუკმა ერთ თამაშში კარიერის უმაღლესი, 27 ქულა მოიპოვა. სან-დიეგო სტეიტის წინააღმდეგ მატჩში. 

## პროფესიონალური კარიერა
### ჩერკასკი მავპი
კანზასში თამაშამდე, მიხაილიუკი პროფესიონალურად თამაშობდა ჩერკასკი მავპიში, მისი მშობლიური ქალაქის გუნდში, უკრაინის საკალათბურთო სუპერლიგაში 2012 წლიდან 2014 წლამდე.

### ლოს-ანჯელეს ლეიკერსი (2018–2019)
2018 წლის 21 ივნისს, ლოს-ანჯელეს ლეიკერსმა მიხაილიუკი NBA- ის 2018 წლის დრაფტზე 47-ე ნომრად აირჩია. 10 ივლისს მან ლეიკერსთან ხელი მოაწერა სამწლიან ხელშეკრულებას..

### დეტროიტ პისტონსი (2019-2021)
2019 წლის 6 თებერვალს, მიხაილიუკი გადავიდა დეტროიტ პისტონსში, რა დროსაც ის რეგიბულოკში გაიცვალა.

### ოკლაჰომა-სიტი თანდერი (2021-)
2021 წლის 13 მარტს ჰამიდოუ დიალოს სანაცვლოდ მიხაილიუკი ოკლაჰომა-სიტი თანდერში გადავიდა.

## ეროვნული ნაკრები
### უკრაინის ახალგაზრდული ნაკრები
2013 წლის ზაფხულში მიხაილიუკმა უკრაინის 16-წლამდელთა ახალგაზრდულ ნაკრებთან ერთად ითამაშა ფიბას 2013 წლის ევროპის 16-წლამდელთა ჩემპიონატზე. მან ჩემპიონატზრ გამორჩეულად იასპარეზა და ყველა თამაშში საშუალოდ 25.2 ქულა, 8.0 მოხსნა და 3.4 შედეგიანი გადაცემა მიითვალა.

მიხაილიუკმა ასევე ითამაშა უკრაინის 20-წლამდელთა ახალგაზრდულ ნაკრებში, რომელიც, თავის მხრივ, ჰელსინკიში გამართულ 2016 წლის ფიბას ევროპის 20-წლამდელთა ჩემპიონატზე ასპარეზობდა. ტურნირის განმავლობაში, სვიატოსლავმა უკრაინის ნაკრებს თამაშში საშუალოდ 14,9 ქულა მოუტანა. მან სროლების 36,8% გამოიყენა შედეგიანად.

## რესურსები ინტერნეტში
* 

## სქოლიო
კატეგორია:უკრაინელი კალათბურთელები
კატეგორია:დაბადებული 10 ივნისი
კატეგორია:დაბადებული 1997
კატეგორია:ოკლაჰომა-სიტი თანდერის მოთამაშეები
კატეგორია:ცოცხალი ადამიანები
Zitti e buoni

**„Zitti e buoni“** — იტალიური როკ-ჯგუფის, Måneskin-ის, სიმღერა, რომლითაც მათ გამარჯვება მოიპოვეს 2021 წლის სანრემოს მუსიკალურ ფესტივალზე, რის შემდეგაც იტალიის სახელით სიმღერით წარდგნენ და გაიმარჯვეს ევროვიზიის სიმღერის კონკურსზე.

## სქოლიო
კატეგორია:ევროვიზიის სიმღერები
კატეგორია:იტალიურენოვანი სიმღერები
კატეგორია:2021 წლის სინგლები
ტერუელის მუნიციპალიტეტები

300px|მინი|ტერუელის მდებარეობა ესპანეთის რუკაზე
ტერუელის პროვინცია შედის არაგონის ავტონომიურ გაერთიანებაში და შედგება 236 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

ტერუელის მუნიციპალიტეტები ერთიანდებიან 10 კომარკაში: ბახო-არაგონი, ბახო-მარტინი, ხილოკა, კუენკას-მინერასი, ანდორა-სიერა-დე-არკოსი, ტერუელი, მაესტრასგო, სიერა-დე-ალბარასინი, გუდარ-ხავალამბრე, მატარანია. 

ტერუელის პროვინციის ფართობია 14 808 კმ² და 2020 წლის მონაცემებით მოსახლეობის რაოდენობა შეადგენს 134 176 მაცხოვრებელს. დედაქალაქია ტერუელი, რომელიც ასევე მოსახლეობის მიხედვით ყველაზე დიდი მუნიციპალიტეტია. ფართობით ყველაზე დიდია ალკანიისი (472,1 კმ²), ხოლო ყველაზე პატარაა — ლა-კუბა (6,51 კმ²).

## მუნიციპალიტეტების სია
## რუკა 
## რესურსები ინტერნეტში
* 
* 

## სქოლიო
*